แมทธิว อัปเดตหลังรักษามา 10 วัน ยังมีเชื้อโควิด-19 เจอผลข้างเคียงจากยา
หลังจากคู่รักดังอย่างพิธีกรหนุ่ม แมทธิว ดีน และ นักร้องนักแสดงสาว ลีเดีย ศรัณย์รัชต์ ติดเชื้อโควิด-19 และยังคงต้องรักษาตัวที่ รพ. มานานนับสัปดาห์แล้ว ล่าสุด แมทธิว ได้เผยอาการป่วยอัปเดตล่าสุดของตนเองและภรรยาสาว ซึ่งในเวลานี้ผลตรวจยังเป็นบวก ร่างกายยังรู้สึกดี ค่อนข้างปกติ มีผลข้างเคียงจากยาบ้างโดย แมทธิว ดีน โพสต์ภาพคู่กับ ลีเดีย พร้อมทั้งเขียนข้อความอัปเดตอาการว่า สวัสดีครับ Update อาการล่าสุดของ Covid-19 เรานะ จากที่ล่าสุดโพสต์ไป ทั้งคู่ร่างกายยังรู้สึกดีนะ ค่อนข้างปกติ มีผลข้างเคียงจากยาบ้างเล็กน้อย (วันนี้กินวันสุดท้าย ครบ 10 วันละ) ต่อจะรอเช็ก X-ray ปอดอีกรอบเพื่อความชัวร์และที่สำคัญ รอให้ผล Test Covid กลับมาเป็นลบถึง 2 ครั้งติดกัน ซึ่งวันก่อนตรวจไปและผลมาเมื่อคืนว่ายังบวกอยู่ การตรวจเจอ หมายความว่ายังพบเชื้อในร่างกายเรา แต่ไม่สามารถบอกได้ว่าเชื้อนี้ยัง Active หรือไม่ Active แล้วแต่ไม่เป็นไรครับ เราอยู่ด้วยกันก็ไม่เหงาแค่คิดถึงลูก 2 คน แล้วกำลังใจจากเพื่อนๆ พี่ๆ น้องทั่วประเทศทำให้เรามีพลังทุกวันจริงเมื่ออยู่ตรงนี้แล้วได้เห็นถึงการทำงานของคุณหมอและพยาบาลแบบใกล้ชิด พวกเค้ารักงานที่เค้าทำและเสียสละหลายอย่าง เพื่อดูแลรักษาสุขภาพคนไทยทุกคน ช่วยพวกเค้ากันนะครับ อยู่บ้านไปก่อนช่วงนี้โดยเฉพาะกลุ่มวัยรุ่นที่อาจเบื่อง่าย อย่าคิดสั้นแค่อยากไปเจอเพื่อน มันอาจจะมีผลต่อครอบครัวนะครับ สู้ๆ ทุกคน เราจะผ่านมันไปด้วยกันซึ่งหลังจากที่ แมทธิว ดีน โพสต์ไป ก็มีแฟนๆ คอมเมนต์ให้กำลังใจ แมทธิว-ลีเดีย เป็นจำนวนมาก โดยบอกว่าสู้ๆ บ้างก็บอกว่าใกล้หายแล้ว เดี๋ยวก็ได้กลับบ้าน บันเทิงไทยรัฐออนไลน์ขออวยพรให้ทั้งคู่หายป่วยไวๆ นะคะ.
แมทธิว ดีน อัปเดตอาการป่วยติดเชื้อโควิด-19 ของตนเองและลีเดีย ศรัณย์รัชต์ ผลตรวจยังเป็นบวก ร่างกายยังรู้สึกดี ค่อนข้างปกติ มีผลข้างเคียงจากยาบ้างเล็กน้อย 
โควิด-19,แมทธิว ดีน,ลีเดีย ศรัณย์รัชต์,แมทธิว ลีเดีย,ดาราติดโควิด-19,ข่าวบันเทิง,อินสตาแกรมดารา